דניאל שילה

הרב דניאל שילה (נולד בשנת תרצ"ח 1938) הוא מראשוני תנועת ההתנחלות ביש"ע וגוש אמונים, דובר ועד רבני יש"ע, רב היישובים קצרין, קדומים, נחלים וגבעת וושינגטון וחבר איחוד הרבנים למען ארץ ישראל.

==ביוגרפיה==
נולד וגדל בתל אביב, בנם של ברוך מרדכי שילה (שילסקי) ודבורה לבית קורז'אץ, שעלו לארץ ישראל מלודז' שבפולין בשנות השלושים והתיישבו בתל אביב. אביו ברוך מרדכי נותר שריד יחיד למשפחתו, לאחר שהוריו ושבעת אחיו ואחיותיו נספו בשואה. בשנת תשי"ג החל ללמוד בישיבת כפר הרא"ה אצל רבותיו הרב משה צבי נריה והרב אברהם צוקרמן
. היה פעיל בתנועת הנוער בני עקיבא שם שימש כחניך, מדריך וקומונר. מדריכו בתנועה היה הרב חיים דרוקמן.

למד בישיבת כרם ביבנה אצל הרב חיים יעקב גולדויכט והרב אלימלך בר שאול. לאחר מכן התגייס לצבא ושירת בנח"ל המוצנח בגדוד 50. בעת שירותו בנח"ל היה גם קומונר של סניף בני עקיבא בחיפה. כיהן גם במשך מספר קדנציות כחבר ההנהלה הארצית של בני עקיבא, ומשמש כחבר בעמותה של התנועה.

לאחר השירות הצבאי החל ללמוד בישיבת "מרכז הרב" בירושלים אצל הרב צבי יהודה הכהן קוק.

לאחר נישואיו בחודש אדר תשכ"ג התגורר בגבעת וושינגטון עד שנת תשל"א ולמד בשנים אלו בכולל בישיבת כרם ביבנה שבראשו עמד הרב דב בער אליעזרוב.
במקביל ללימודיו לימד במכללה בגבעת וושינגטון, שם שימשה אשתו מרים כמורה לתנ"ך ושימש כרב המקום

בשנת תשל"א נבחר לכהן כרב המושב נחלים, שם שימש גם כמורה למחשבת ישראל בישיבת בני עקיבא נחלים. בתפקיד זה שימש עד קיץ תשמ"ב.

במהלך שנים אלו היה מראשוני תנועת ההתנחלות ביש"ע וגוש אמונים ועסק בכך רבות במישור המעשי החינוכי והתורני.
כמו כן, בשנות השבעים והשמונים (בעיקר על ידי מאמרים ב"הצופה") קיים מאבק ממושך נגד העסקת ר"מים חרדים שכיוונו את תלמידיהם בישיבות בני עקיבא להשקפה חרדית ולהמשך לימודים בישיבות חרדיות במקום בישיבות ציוניות.

מקיץ תשמ"ב החל לכהן כרבה הראשון של המועצה המקומית קצרין, תפקיד בו כיהן עד לקיץ תשמ"ט. בסוף שנת תשמ"ט עבר לכהן כרבה הראשון באופן רשמי של המועצה המקומית קדומים. בשנת תשס"ד פרש לפנסיה בגיל 67 – מוקדם לגבי המקובל אצל רבנים. החליפו בתפקיד הרב צבי פרבשטיין.

משנת תשנ"ג עד שנת תשס"ח שימש כמזכיר ועד רבני יש"ע. משנת תשנ"ג ועד היום משמש חבר איחוד הרבנים למען ארץ ישראל.

פרסם במהלך השנים מאמרים רבים בעיתונים "הצופה", "מקור ראשון", "בשבע" ובאתר ערוץ 7.

לאורך עשרות שנים היה פעיל במפד"ל ובמפלגת הבית היהודי ומשמש חבר מרכז במוסדות המפלגה.

לפני ביצוע תוכנית ההתנתקות הביע תמיכה בדעתו של הרב אברהם שפירא שיש לסרב פקודה לבצע פינוי יישובים.

==משפחתו==
היה נשוי למרים לבית רוזמן, מורה לתנ"ך במכללת גבעת וושינגטון ובמכללת אורות, מתלמידותיה הקרובות של פרופ' נחמה ליבוביץ.
ילדיו הם:
*הרב ידידיה, מלמד בתלמוד תורה מורשה. לימד בישיבת כינור דוד.
*עמנואל, עורך העיתון "בשבע".
*הרב חברון, ראש הישיבה התיכונית עתניאל.
* הרב ישעיהו, מחנך בתלמוד תורה מורשה.
*בתיה פריאל, מיוזמי ומייסדי הגרעין התורני "מרכז נריה" בקרית מלאכי (נפטרה בי"ג באדר א תשע"ו).
*רבקה שרמן ממרכז שפירא.
*צופיה מלאכי מהישוב נריה.

לאחר פטירת אשתו הראשונה (בגיל 59) נישא הרב שילה בשנית לאסנת ברוורמן-שילה. והם מתגוררים בקדומים-דרום.

==קישורים חיצוניים==
* [https://www.inn.co.il/tags/הרב_דניאל_שילה/ כל הכתבות על הרב דניאל שילה], באתר ערוץ 7
*[http://www.yeshiva.org.il/midrash/?orderby=750 מאמרים של הרב דניאל שילה], פורסם באתר ישיבה.
* [https://musaf-shabbat.com/2016/06/05/חסידים-וסומים-דניאל-שילה/"חסידים וסומים" | דניאל שילה], פורסם במקור ראשון, 5.6.2016
* [https://musaf-shabbat.com/2011/05/08/הכול-בא-דניאל-שילה/ "הכול בא"| דניאל שילה], פורסם במקור ראשון, 6.5.2011
* [http://www.nrg.co.il/online/1/ART/971/084.html# "בלתי חוקית בעליל"|דניאל שילה], פורסם במעריב, 15/8/2005.
*[http://col.org.il/show_news.rtx?artID=1622 "הפולמוס על ההר" | דניאל שילה], פורסם בהצופה, יום שישי, י"ד בתשרי תשס"ד
* [http://www.herzog.ac.il/vtc/0080807.doc על נישואין ואמפתיה] פורסם בהצופה, יום שישי, י"ז באב תשס"ו
* [http://www.meirtv.co.il/site/content_idx.asp?idx=57372&cat_id=4028 ערב לציון חמישים שנה לפטירת הרב אלימלך בר שאול זצ"ל], פורסם בערוץ מאיר ,ח' בחשוון תשע"ה
*[http://www.yba.org.il/מבקש-הקדושה---הרב-דניאל-שילה--"מבקש הקדושה" | דניאל שילה], פורסם באתר מרכז ישיבות ואולפנות בני עקיבא
* [https://www.youtube.com/watch?v=5wEcBm5iZhc "קדומים- עצמאות, תורה"],ראיון בסרט על המועצה המקומית 'קדומים' ,פורסם באתר יוטיוב.
*, דברים שכתב על רבו הרב אברהם אלקנה כהנא שפירא

== הערות שוליים ==

קטגוריה:בוגרי ישיבת כפר הרא"ה
קטגוריה:בוגרי ישיבת כרם ביבנה
קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:פעילי גוש אמונים
קטגוריה:רבני מושבים
קטגוריה:רבני יישובים
קטגוריה:קדומים: אישים
קטגוריה:נחלים: אישים
קטגוריה:קצרין: אישים
קטגוריה:רמת הגולן: רבנים
קטגוריה:יהודה ושומרון: רבנים
קטגוריה:מועצה אזורית חבל יבנה: אישים
קטגוריה:רבני הציונות הדתית בישראל
קטגוריה:ציונות דתית: אנשי חינוך
קטגוריה:בוגרי בני עקיבא
קטגוריה:רבנים שקראו לסרב לפקודת פינוי שטחים
קטגוריה:רבני מועצות מקומיות
קטגוריה:ישראלים שנולדו ב-1938